open-index/open-wikipedia-markdown huggingface dataset:
Medina (laulaja)

**Medina**, oikealta nimeltään **Andrea Fuentealba Valbak** (s. 30. marraskuuta 1982 Aarhus, Tanska) on tanskalais-chileläinen dance, R&B ja hip hop -laulaja ja lauluntekijä.

## Lapsuus
Medina syntyi Riisskovissa lähellä Århusia, Tanskassa. Hänen isänsä oli kotoisin Chilestä ja äiti oli tanskalainen. Hän vietti lapsuutensa Malesiassa ja teini-ikäisenä hän asui taas Århusissa. Hänen lukionsa jäi kesken poissaolojen vuoksi, jonka jälkeen hän kokeili eri ammatteja. 

## Ura
Hänen ensimmäinen vuonna 2007 Tanskassa julkaistu single oli nimeltään "Et øjeblik". Hän teki läpimurtonsa kotimaassaan kuudennella singlellään "Kun for mig", joka julkaistiin vuonna 2008. Single oli suuri hitti vuosina 2008–2009 ja se oli seitsemän viikkoa Tanskan Dance-listan ykkössijalla. Kappale on myös Tanskan vuoden 2009 eniten myynyt single. Tanskan singlelistalla se oli ykkösenä kuusi viikkoa – myyden 75&nbsp;000 kopiota ja tuplaplatinaa. Medina julkaisi kappaleesta englanninkielisen version Britanniassa syyskuussa 2009 uuden videon kanssa nimellä "You and I". Tämä versio sijoittui sijalle 39 Britannian singlelistalla. Vuonna 2007 hän julkaisi debyyttialbuminsa, nimeltään *Tæt på*. Elokuussa 2009 Medina julkaisi toisen albuminsa, nimeltään *Velkommen til Medina*. Albumin englanninkielinen versio *Welcome to Medina* julkaistiin seuraavana vuonna. Vuonna 2011 Medina julkaisi albumin *For altid*. Hän voitti palkinnon Best Danish Act vuoden 2009 ja 2011 MTV Europe Music Awardseissa.

## Diskografia
### Albumit
* Tæt på (2007)
* Velkommen til Medina (2009)
* Welcome to Medina (2010)
* For altid (2011)
* Forever (2012)

### Singlet
Tanskaksi:
* *Et Øjeblik* (2007)
* *Alene* (2007)
* *Satser Alt* (2007)
* *Kun For Mig* (2008)
* *Velkommen Til Medina* (2009)
* *Vi To* (2009)
* *Ensom* (2009)
* *Mest Ondt* (Burhan G Feat. Medina) (2010)
* *For Altid* (2011)
* *Synd for dig* (2011)
* *Kl. 10* (2011)
* *12 Dage* (2012)
* *Lagsus* (Spectors Feat. Medina) (2012)
* *Lyser I Mørke* (2012)

Englanniksi:
* *You and I* (2010)
* *Lonely* (2010)
* *Addiction* (2010)
* *Gutter* (2011)
* *The One* (2011)
* *Execute Me* (2011)
* *Forever* (2012)
* *Happening* (2012)

## Lähteet

## Aiheesta muualla
* Medina MySpacessa
* 
*
Ithaca (New York)

**Ithaca** on kaupunki New Yorkin osavaltiossa Yhdysvalloissa. Kaupunki kuuluu Tompkinsin piirikuntaan. Vuonna 2010 tehdyn väestönlaskennan mukaan kaupungissa asui noin 30&nbsp;000 asukasta. Pinta-alaa Ithacalla on 15,7 neliökilometriä. Kaupungin pormestarina toimii Svante L. Myrick.

Ithacassa toimivat muun muassa yksityiset yliopistot Cornellin yliopisto ja Ithaca College.

## Väestö
Vuoden 2010 väestönlaskennan mukaan Ithacassa asui 30&nbsp;000 ihmistä, joista naisia oli 49,6&nbsp;% ja miehiä 50,4&nbsp;%. Kaupungin väestöstä 70,5&nbsp;% oli valkoisia, 6,6&nbsp;% afroamerikkalaisia, 16,2&nbsp;% aasialaisia, 0,4&nbsp;% amerikanintiaaneja tai Alaskan alkuperäisväestöä, 0,04&nbsp;% Havaijilta tai muilta Tyynenmeren saarilta kotoisin olevia ja 2,0&nbsp;% muiden rotujen edustajia. Kahta tai useampaa rotua edustavia oli 4,3&nbsp;%. Hispaanoja ja latinoja oli 6,9&nbsp;% väestöstä.

Väestön mediaani-ikä oli 22,4 vuotta. Väestöstä oli alle 18-vuotiaita 8,2&nbsp;%, 18–64-vuotiaita 85,9&nbsp;% ja yli 64-vuotiaita 5,9&nbsp;%.

## Ilmasto

## Lähteet

## Aiheesta muualla

*Kaupungin viralliset kotisivut
Zvezda (pietarilainen sanomalehti)

**Zvezda** () oli Venäjällä Pietarissa vuosina 1910–1912 ilmestynyt sosiaalidemokraattinen sanomalehti.

Lehden ensimmäinen numero ilmestyi 29. joulukuuta 1910. Aluksi sitä julkaistiin kerran, myöhemmin kahdesti ja maaliskuusta 1912 lähtien kolmesti viikossa. Painosmäärä oli 7&nbsp;000–20&nbsp;000 kappaletta. Suurimmillaan (60&nbsp;000 kappaletta) se oli Lenajoen joukkomurhaa koskevan kirjoittelun aikana huhtikuussa 1912. Sensuuri takavarikoi 30 lehden yhteensä 69 numerosta.

Syksyyn 1911 saakka Zvezda toimi Venäjän duuman sosiaalidemokraattisen ryhmän äänenkannattajana, jonka toimittamiseen osallistuivat sekä bolševikit että menševikit. Myöhemmin lehdestä tuli bolševikkien äänenkannattaja, jossa julkaistiin noin 50 Leninin artikkelia. Toukokuussa 1912 sen tilalla alkoi ilmestyä *[[Pravda]]*.

## Lähteet
Permin pedagoginen yliopisto

**Permin pedagoginen yliopisto** () on Venäjällä Permin aluepiirin pääkaupungissa Permissä toimiva valtiollinen korkeakoulu.

Yliopisto on saanut alkunsa vuonna 1919 perustetusta kansanvalistusinstituutista, joka vuonna 1921 muutettiin Permin pedagogiseksi instituutiksi. Nykyisen nimensä se sai vuonna 1994. Yliopistossa on 13 tiedekuntaa ja 56 oppiainetta. Lysvassa toimii sen filiaali. Opiskelijoita on yli 7000 henkeä.

## Aiheesta muualla
* Permin pedagogisen yliopiston sivusto
Makoto Hasebe

**Makoto Hasebe** (; s. 18. tammikuuta 1984 Fujieda, Shizuokan prefektuuri, Japani) on japanilainen jalkapalloilija, pelipaikaltaan keskikenttäpelaaja. Hän edustaa Bundesliigassa pelaavaa Eintracht Frankfurtia.

## Ura
Hasebe pelasi juniorina Fujieda Higashi HS -joukkueessa, josta hän siirtyi vuonna 2002 Urawa Red Diamondsiin. Hänestä tuli joukkueen vakiojäseniä ja avainpelaajia kaudesta 2003 lähtien. Vuonna 2004 hänet valittiin sarjan uudeksi sankaripelaajaksi ja fanien suosikiksi.

Vuonna 2007 uutisoitiin, että Hasebe oli siirtymässä italialaiseen AC Sienaan. Tästä huolimatta hän teki sopimuksen Bundesliigassa pelaavan VfL Wolfsburgin kanssa. Hänestä tuli samalla ensimmäinen seurassa pelannut japanilainen. Hän voitti kaudella 2008–2009 Saksan mestaruuden toisena japanilaispelaajana. Hasebe jatkoi vuonna 2010 sopimustaan vuoteen 2012.

Kaudella 2013–2014 Hasebe edusti Nürnbergiä. Kesästä 2014 alkaen hän on edustanut Eintracht Frankfurtia. Vuonna 2018 hän voitti Saksan cupin.

Hasebe kuului myös Japanin maajoukkueen vakionimiin. Hän debytoi maajoukkueessa tammikuussa 2006 ystävyysottelussa Yhdysvaltoja vastaan. Hänet valittiin Japanin kapteeniksi vuoden 2010 MM-kisoihin. Hän päätti maajoukkueuransa vuoden 2018 MM-kisoihin, joissa Japani putosi toisella kierroksella.

## Tilastot

## Lähteet
*National Football Teams
*Japan National Football Team Database

### Viitteet
Permin teknillinen yliopisto

**Permin teknillinen yliopisto** () on Venäjällä Permin aluepiirin pääkaupungissa Permissä toimiva valtiollinen korkeakoulu.

Yliopisto on perustettu vuonna 1960 Permin vuorityö- ja koneenrakennusinstituuttien sekä Permin valtionyliopiston teknillisen tiedekunnan pohjalta. Vuoteen 1992 sen nimenä oli Permin polytekninen instituutti. Yliopistoon kuuluu 10 tiedekuntaa ja 78 oppiainetta. Bereznikissä toimii sen filiaali. Opiskelijoita on noin 9500 henkeä.

## Lähteet

## Aiheesta muualla
* Permin teknillisen yliopiston sivusto ,
Björköbyn kirkko

**Björköbyn kirkko** on Mustasaaren Björköbyssä sijaitseva kirkko. Se on rakennettu vuonna 1859. Kirkko on saanut nimensä Aleksanteri II:n puolison Marian mukaan. Kirkkoon rakennettiin lehteri 1907 ja urut muutamaa vuotta myöhemmin. Jumalanpalvelukset pidettiin lukutuvassa ennen kuin kylä sai oman kirkon.

Kirkko on Raippaluodon seurakunnan ja Mustasaaren suomalaisen seurakunnan käytössä.

Kirkossa on votiivilaiva ja kansanomainen kynttelikkö.

## Lähteet

## Aiheesta muualla

* Mustasaaren suomalainen seurakunta: Björköbyn kirkko
Gustaf Alexander Aminoff

**Gustaf Alexander Aminoff** (4. elokuuta 1876 Kristiinankaupunki – 28. lokakuuta 1938 Vaasa) oli suomalainen pormestari, asianajaja ja ruotsiksi kirjoittanut runoilija.

## Elämä
Aminoffin vanhemmat olivat varatuomari, postijohtaja Feodor Alexander Aminoff ja Hilda Wilhelmina Stendahl. Hän pääsi ylioppilaaksi Vaasan lyseosta 1895 ja suoritti oikeustutkinnon Helsingin yliopistossa 1902. Aminoff oli Kaskisten pormestarina vuonna 1903, mutta hänet karkotettiin Suomesta poliittisista syistä, ja hän oleskeli sitten kahden vuoden ajan Amerikassa, kunnes pääsi palaamaan Suomeen 1905. Aminoff toimi Pietarsaaren kaupunginviskaalina 1905–1907 ja Kaskisten pormestarina 1907–1912. Myöhemmin hän toimi asianajajana Kaskisissa, Seinäjoella ja Vaasassa. Hän osallistui Suomen sisällissotaan ja oli kapinaa tutkineen komitean jäsen. Aminoff oli 62-vuotias kuollessaan lokakuussa 1938 sydänkohtaukseen matkalla Vaasan raastuvanoikeudesta kotiin.

## Katso myös
* Aminoff

## Teokset
* *Svanesång och korpalåt* ; af G. A. Kristinestad 1902

## Lähteet
* 

### Viitteet
Permin valtionyliopisto

**Permin valtionyliopisto** (, lyh. ПГУ, *PGU*)  on Venäjällä Permin aluepiirin pääkaupungissa Permissä toimiva korkeakoulu. Sillä on kansallisen tutkimusyliopiston status.

Permin yliopisto on saanut alkunsa vuonna 1916 perustetusta Pietarin yliopiston haaraosastosta. Itsenäisen yliopiston aseman se sai vuonna 1917. Siihen kuuluu 9 tiedekuntaa ja 64 oppiainetta. Yliopistossa on mahdollista suorittaa kandidaatin ja tohtorin jatkotutkinnot. Opiskelijoita on yli 10&nbsp;000.

## Lähteet

## Aiheesta muualla

* Permin valtionyliopiston kotisivut
Boris Morozov

**Boris Ivanovitš Morozov** (), (1590–1661) oli venäläinen pajari, joka johti maan hallitusta 1600-luvun puolessavälissä.

Boris Morozov toimi tsaari Aleksei Mihailovitšin kasvattajana. Tämän ensimmäisten hallitusvuosien aikana hän käytännössä johti Venäjän valtiota. Morozovin säätämä korkea suolavero oli syynä Moskovassa kesällä 1648 puhjenneeseen suolakapinaan. Sen seurauksena Aleksei karkotti hänet Belozerskin luostariin, josta hän jo saman vuoden lokakuussa palasi Moskovaan ja maan hallituksen johtoon. Morozov osallistui vuoden 1649 lakikokoelman (*Sobornoje uloženije*) valmisteluun ja toimi maan hallituksen todellisena johtajana 1650-luvun loppuun saakka. Hän omisti 55&nbsp;000 maaorjaa sekä lukuisia tehtaita.

## Lähteet
Vispertal

**Vispertal** (saksaa, ) on Valais'n Alpeilla, Sveitsissä sijaitseva laakso. Pohjoisessa se yhdistyy Rhônen laaksoon ja etelässä se haarautuu läntiseen Mattertalin ja itäiseen Saastalin laaksoon. Laakson pohjalla virtaa Vispajoki, joka pohjoisessa yhdistyy Rhôneen.

## Kunnat
Vispertalin pohjoispäässä sijaitsee Vispin kaupunki. Muut kunnat Vispertalin alueella ovat Visperterminen, Zeneggen, Törbel, Stalden ja Staldenried.

## Liikenne
Laakson pohjalla kulkee maantie Vispistä Staldeniin, jossa se haarautuu Mattertaliin, Zermattiin ja Saastaliin, Saas-Almagelliin. Myös Matterhorn Gotthard Bahnin rautatie Vispistä Zermattiin kulkee laaksossa. 

## Lähteet
*

## Aiheesta muualla

*
Esko Korpilinna

**Esko Korpilinna** (26. kesäkuuta 1928 Lappeenranta – 2. lokakuuta 1992 Solna, Ruotsi) oli suomalainen Ruotsissa asunut näytelmäkirjailija.

Esko Korpilinnan isä oli toimittaja ja kirjailija Toivo Korpilinna. Esko Korpilinna asui vuodesta 1952 alkaen pysyvästi Ruotsissa.

Korpilinna kirjoitti radiokuunnelmia ja näytelmiä. Hän teki myös käsikirjoituksen kahteen Oiva Lohtanderin ohjaamaan tv-näytelmään *Rautapää Kaarle* (1972) ja *Murhataanpa Bobrikov* (1996).

## Teoksia
* *Karhunkuoppa* : radiokuunnelma. 1963
* *Kammottavia naapureita* : radiokuunnelma. 1967
* *Evankelisluterilainen murtovaras* : radiokuunnelma. 1969
* *Jääkauden lapsia* : radiokuunnelma. 1969
* *Uhraus* : radiokuunnelma. 1969
* *Kansalaiskilpa* : radiokuunnelma. 1970
* *Isäntä äänessä* : radiokuunnelma. 1971
* *Rautapää Kaarle* : tv-näytelmä. 1972
* *Uuteen maailmaan* : radiokuunnelma. 1973, julkaistu kokoelmassa *Suomalaisen ääniä: suomalaisia kuunnelmia 1970–74*, Otava 1976 
* *Grrrrrrrr...* : radiokuunnelma. 1974
* *Kassandrovskyn kirje* : näytelmä. 1975
* *Biancan henget* : radiokuunnelma. 1978
* *Vajavaisten vallankumous* : näytelmä. 1986, radiokuunnelmana 1989
* *Murhataanpa Bobrikov* : tv-näytelmä. 1996

## Palkinnot
* Sokeain kuunnelmapalkinto 1973 (radiokuunnelmasta *Uuteen maailmaan*)

## Lähteet
*  

### Viitteet

## Aiheesta muualla
*
Laskuri

**Laskuri** on laite, jolla voi laskea kappalemääriä tai esimerkiksi jostain kulkevia ihmisiä, tapahtumia tai eläimiä. Se voi olla mekaaninen tai elektroninen. Asiakasmäärien valvontaa voidaan tehdä sellaisella.
Ankerin silta

**Ankerin silta** on Oslossa, Norjassa, sijaitseva holvisilta. Ensimmäinen paikalle rakennettu silta oli puinen ja se avattiin liikenteelle vuonna 1874. Silta kuitenkin korvattiin graniittisella sillalla vuonna 1926. Silta ylittää Akerselvan.

Sillalle sijoitettiin vuonna 1937 norjalaisen kuvanveistäjä Dyre Vaan neljä pronssivestosta, jotka esittävät norjalaisia satuhahmoja.

## Katso myös
* Luettelo Norjan silloista

## Lähteet

## Aiheesta muualla
N-luokka (hävittäjä)

**N-luokka** oli Britannian Kuninkaallisen laivaston hävittäjäluokka, jotka muodostivat vuoden 1939 laivasto-ohjelman kahdeksan hävittäjää. Luokan alukset olivat toisinto J- ja K-luokkien aluksista.

## Alukset
Luokan aluksista ei yksikään palvellut toisen maailmansodan aikana brittimiehistöllä. Kaksi aluksista myytiin Alankomaiden laivastolle, yksi lainattiin Puolan laivastolle ja loput viisi olivat Kuninkaallisen laivaston hallinnassa, mutta miehitetty australialaisilla.

## Lähteet

*
*
*

### Viitteet
Rauta(III)nitraatti

**Rauta(III)nitraatti** eli **ferrinitraatti** (Fe(NO3)3) on rauta- ja nitraatti-ionien muodostama epäorgaaninen ioniyhdiste. Rauta(III)nitraatti esiintyy kahtena kidevedellisenä muotona heksahydraattina Fe(NO3)3·6H2O ja nonahydraattina Fe(NO3)3·9H2O.

## Valmistus
Rauta(III)nitraattia valmistetaan käsittelemällä rautaa typpihapon laimealla vesiliuoksella.
:2 Fe + 8 HNO3 → 2 Fe(NO3)3 + 2 NO + 4 H2O

## Käyttö
Rauta(III)nitraatin käyttökohteita ovat muun muassa tekstiilien värjäys, metallien kuten Sterling-hopean tai kuparin etsaus. Analyyttisena reagenssina sitä käytetään kloridi-ionipitoisuuden määrittämisessä. Kloridi-ionit vapauttavat tiosyanaatti-ioneita elohopeatiosyanaatista. Rauta(III)nitraatin sisältämät Fe3+-ionit muodostavat tiosyanaatti-ionin kanssa voimakkaan punaisen kompleksin ja kloridi-ionien pitoisuus voidaan sen avulla määrittää spektrofotometrisesti.  Rauta(III)nitraattia käytetään myös katalyyttinä amidien, kuten natriumamidin valmistuksessa. Yhdistettä voidaan käyttää myös orgaanisessa synteesissä. Rauta(III)nitraatilla doupattu montmorilloniittimineraali toimii katalyyttinä hapetettaessa esimerkiksi tioleita disulfideiksi.

## Lähteet
Jakob Johan Maexmontan

**Jakob Johan Maexmontan** (13. lokakuuta 1796 Turku – 7. helmikuuta 1884 Bussilan kartano, Piikkiö) oli suomalainen tilanomistaja, tunnettu ajokoirametsästyksen harrastaja sekä metsästysaiheista kirjoittanut kirjailija. Maexmontan toimi 1820-luvun lopulle saakka kauppiaana Turussa mutta ryhtyi sitten maanviljelijäksi. Hän omisti Piikkiön Hepojoen kylässä sijainneen Bussilan kartanon jossa hän järjesti jänisjahteja vierailleen.

Aikalaisten *Suomen metsästyskuninkaaksi* kutsuma Maexmontan piti tarkkaa kirjanpitoa muun muassa omistamistaan ajokoirista, saaliiksi saaduista jäniksistä sekä jahteihin osallistuneista metsästystovereistaan. Vuosina 1850-1865 Maexmontan julkaisi ruotsin kielellä kuusi metsästystä ja aseita käsitellyttä teosta ja lisäksi hän kirjoitti useita metsästysaiheisia artikkeleita suomalaisiin ja ruotsalaisiin lehtiin.

Maexmontanin vanhemmat olivat kauppaneuvos Jacob Johan Maexmontan (1760–1829) ja Margareta Elisabet Roos. Hän oli naimisissa vuodesta 1819 Carolina Sofia Tjäderin kanssa. Heidän poikansa oli jalkaväenkenraali Fridolf Leonard Maexmontan (1821–1901). Fridolf Maexmontanin poika kenraalimajuri Nikolai Maexmontan (1860–1932) toimi Suomen kaartin viimeisenä komentajana ennen kaartin lakkauttamista 1905.

## Teoksia
* Om Ströfvaren med afseende a dess uppfödande, vård och inöfning, jemte underrättelse om Harjagt med Ströfvare, samt bihang om Botemedel mot åtskilliga Hundens sjukdomar 1850, 103 sidor (Jägare och jagtvänner I)(suomennettu nimellä *Om Stöfvaren - Ajokoirametsästys*, Suomen Metsästysmuseon julkaisuja 15/2005), 179 sivua
* Dubbelbössan med perkussionsantädning, dess beskrifning, vård, rengöring och skottställning och samt i sammanhang dermed om skjutkonsten jemte anteckningar om krut, hagel, förladdningar och knallhattar; samt andra underrättelser, hvilka för jägaren kunna vara af fjärde 1852, 114 sidor (Jägare och jagtvänner II)(suomentamaton)
* *Orrjagt med bullvan samt orrskytte om vintern ifrån släda, under åkning*.  J. W. Lillja, Åbo 1852, 20 sidor (suomennettu nimellä * Orrjagt med bulvan - Teerenmetsästys kuvilta ja talvella reestä ajon aikana*, Suomen Metsästysmuseon julkaisuja 12/2001), 36 sivua
* Stussaren med perkussionsantändning, dess beskrifning, vård och rengöring; samt i sammanhang dermed om skjutkonst med kula 1955, 144 sidor (Jägare och jagtvänner III) (suomentamaton)

## Lähteet
* Maexmontanin henkilötiedot
* Suomen metsästysmuseo : Opas ajokoirametsästäjille yli 150 vuoden takaa
* SKS Biografiakeskus : Suomalaiset kenraalit ja amiraalit Venäjän sotavoimissa 1809–1917 : Fridolf Leonard Maexmontan

## Aiheesta muualla
* Maexmontanin elämäkerta Kansallisbiografiassa
Jenova Chen

**Xinghan Chen** (), joka tunnetaan myös nimellä **Jenova Chen**, on kiinalainen videopelien suunnittelija ja thatgamecompany -pelitalon toinen perustaja. Hän on työskennellyt palkintoja voittaneiden indie-pelien, kuten *[[Cloud (videopeli)|Cloudin]]*, *[[Flow (videopeli)|Flowin]]*, *[[Flower (videopeli)|Flowerin]]* ja *[[Journey (videopeli)|Journeyn]]* parissa. Chen suoritti maisterin tutkinnon Etelä-Kalifornian yliopiston interaktiivisessa mediadivisioonassa, jossa hän tutustui Kellee Santiagoon. Mediadivisioonassa Chen teki jo töitä nykyistenkin työkavereidensa, Nicholas Clarkin ja Vincent Diamanten kanssa.

*Journey* oli julkaisunsa jälkeen PlayStation Networkin nopeiten myyvä peli.

Chenin vanhemmat olivat tiukkoja sen suhteen, mitä hän sai lukea tai katsella, ja kiinalainen roolipeli *[[The Legend of Sword and Fairy]]* teki häneen syvän vaikutuksen. Chen on myöntänyt olevansa kilpailuhenkinen, vaikka suunnitteleekin pelejä, joissa painotetaan yhteistyötä kilpailun sijaan.

## Lähteet

## Aiheesta muualla

* Chenin kotisivut
* Chenin blogi 
* thatgamecompanyn kotisivut
* Profiili MobyGamesissä
Bolsøyn silta

**Bolsøyn silta** on Møren ja Romsdalin läänissä, Norjassa, sijaitseva palkkisilta. Sen pituus on 555 metriä ja se ylittää Bolsøysundetin. Silta avattiin liikenteelle vuonna 1991 ja se korvasi Grønnesetin ja Lønsetin välisen autolauttayhteyden.

## Katso myös
*Luettelo Norjan silloista

## Lähteet
Lötschental

**Lötschental** on Bernin Alpeilla, Sveitsissä, Wallisin kantonissa sijaitseva laakso. Etelässä laakso yhdistyy Rhônen laaksoon ja sen koillispäädyssä sijaitsee Langgletscher-jäätikkö. Laakson pohjalla virtaa Lonza-joki, joka etelässä yhdistyy Rhôneen.


Kuva: Bietschhornkulisse2.jpg|Näkymä Lötschentaliin
Kuva: A Lonza.JPG|Lötschentalin pohjalla virtaava Lonza-joki
Kuva:L%C3%B6tschental_Gesamtansicht_mit_Wolken.jpg | Lötschentalin yläosassa Ferden, Kippel ja Wiler
Medina (täsmennyssivu)

**Medina** voi tarkoittaa seuraavia:

## Paikkoja

* medina, vanhakaupunki arabien asuttamassa kaupungissa
* Medina (al-Madīna al-munawwara), kaupunki Saudi-Arabiassa, islamin pyhä kaupunki
* Medina de Rioseco, kaupunki Kastilian ja Leónin alueella Espanjassa
* Medina Azahara, Madinat al-Zahra, rauniokaupunki Andalusiassa, Espanjassa
* Medina-Sidonia, kaupunki Cádizin maakunnassa, Espanjassa
* Medina, kaupunki Ohiossa, Yhdysvalloissa
* Medina, kaupunki Washingtonissa, Yhdysvalloissa
* Medinan piirikunta, piirikunta Ohiossa, Yhdysvalloissa
* Medinan piirikunta, piirikunta Texasissa, Yhdysvalloissa

## Henkilöitä
* Medina, oik. *Andrea Fuentealba Valbak* (s. 1982), tanskalais-chileläinen dance, R&B ja hip hop -laulaja ja lauluntekijä
* Alberto Medina (s. 1983), meksikolainen jalkapalloilija
* Anabel Medina Garrigues (s. 1982), espanjalainen tennispelaaja
* Anabal Medina (s. 1996), dominikaanilainen pikajuoksija
* Antonio Medina (1919–2003), espanjalainen shakin kansainvälinen mestari
* Danilo Medina (s. 1951), Dominikaanisen tasavallan presidentti
* Ernest Medina (1936&ndash;2018), My Lain verilöylyn osanottaja
* Ignacio Francisco Ducasse Medina (s. 1956), chileläinen katolinen piispa
* Jorge Arturo Medina Estévez (s. 1926), chileläinen kardinaali
* José María Medina (1826–1878), Hondurasin presidentti 1864-1872
* José Miguel Medina (1916–1990), argentiinalainen katolinen piispa
* Leonidas Medina (1854–1953), kolumbialainen katolinen arkkipiispa
* Lina Medina (s. 1933), perulainen maailman nuorin äiti
* Luis Medina Cantalejo (s. 1964), espanjalainen jalkapalloerotuomari
* Manuel Medina Ortega (s. 1935), espanjalainen poliitikko ja europarlamentaarikko
* Miguel Caviedes Medina (1930–2025), chileläinen katolinen piispa
* Patricia Medina (1920–2012), brittiläinen näyttelijä
* Ramón Medina Bello (s. 1966), argentiinalainen jalkapalloilija
* Rogelio Esquivel Medina (1940–2023), meksikolainen katolinen piispa
* Samuel Doria Medina (s. 1958), bolivialainen liikemies, poliitikko ja ministeri.
Kellee Santiago

**Kellee Santiago** on videopelien suunnittelija ja tuottaja, thatgamecompanyn johtaja sekä toinen sen perustajista. Santiago opiskeli tutkinnon Etelä-Kalifornian yliopiston interaktiivisessa mediadivisioonassa, jossa tämä tutustui Jenova Cheniin. Opiskeluaikoinaan he kehittivät *[[Cloud (videopeli)|Cloud]]*-nimisen pelin. He perustivat thatgamecompanyn yhdessä vuonna 2006 ja tekivät Sony Computer Entertainmentin kanssa yhteistyösopimuksen kolmesta PlayStation Network-pelistä. Yhtiöstä kehkeytyi nopeasti johtohahmo itsenäiselle pelinkehitykselle. 

Gamasutra nimesi studion yhtenä vuoden 2008 "20:stä läpimurtokehittäjästä" ja näki Santiagon olleen avainroolissa. Yhtiössä Santiago on toiminut tuottajana *[[Flower (videopeli)|Flower]]* pelissä.

## Lähteet

## Aiheesta muualla
* Kellee Santiagon viralliset sivut
* Kellee Santiago thatgamecompanyn sivuilla
* Kellee Santiago MobyGamesissa
* Smithsonian sivuilla
Koripallo kesäolympialaisissa 1948

**[[Kesäolympialaiset 1948|Vuoden 1948 kesäolympialaisten]] [[koripallo]]** järjestettiin 30. heinäkuuta – 13. elokuuta 1948 Lontoossa. Tämä oli toinen kerta, kun koripallo järjestettiin olympialaisissa virallisena lajina. Koripallo järjestettiin ainoastaan miehille. Mukana oli 285 pelaajaa 23 maajoukkueessa.

## Mitalistit

## Lopputulokset

## Lähteet
*Basketball at the 1948 London Summer Games
Allan Winge

**Eric Allan Winge** (27. kesäkuuta 1891 Lovö – 7. syyskuuta 1975 Tukholma) oli ruotsalainen sotilas.

Allan Winge kouluttautui upseeriksi Ruotsin armeijassa, ja tuli kuulumaan Dalregementetin upseeristoon. Suomen vapaussodan aikana hän oli Pohjois-Hämeen 3. pataljoonan päällikkö, ja osallistui taisteluihin Kuhmoisissa, Länkipohjassa, Eräjärvellä, Orivedellä, Vääksyssä, Kangasalla, Lempäälässä ja Tampereella. Hän yleni majuriksi Suomen armeijassa. Hämeenlinnan valtauksen jälkeen hänestä tuli Ruotsalaisen prikaatin päällikkö 22. huhtikuuta 1918. Hän oli prikaatin viimeinen päällikkö. Tässä virassa hän osallistui Valkeakosken valtaukseen. Elokuussa hän siirtyi Ruotsin armeijaan luutnanttina.

Toisen maailmansodan aikana hän otti osaa ruotsalaisten värväämiseen Suomen puolelle Neuvostoliittoa vastaan.

## Lähteet
* *Dalregementets personhistoria 1900–1949*, 4 (1995)
* Ylikangas, Heikki, *Vägen till Tammerfors* (1995)

## Aiheesta muualla
* "Militärbron" rakentaja
* Finlands sak, Winge värvääjänä 
* Kristineberg
* Fågelbron kartanon omistaja
Hjalmar Frisell

**Erik Hjalmar Frisell** (27. elokuuta 1880 Stömne bruk, Värmlanti – 27. toukokuuta 1967) oli ruotsalainen sotilas.

Frisell koulutti itsensä tykistön upseeriksi Uppsalassa, mutta joutui reserviin 1910. Hänestä tuli Svenska brigadenin ensimmäinen päällikkö 1918. 28 maaliskuun Tampereen taistelun jälkeen hänet erotettiin tehtävästään, ja siirrettiin Wetzerin esikuntaan.

Sodan jälkeen Frisell siirtyi Keniaan, jossa hän asui kymmenen vuoden ajan. Kuolemaansa saakka hän toimi kirjailijana ja keksijänä Ruotsissa. 

Hänet on haudattu Norra begravningsplatsenille Solnaan. 

## Lähteet
* Ericson, Lars, *Svenska frivilliga* (1996)
* Gyllenhaal, Lars & Lennart Westberg, *Svenskar i krig 1914-1945* (2000)
* *Svenska släktkalendern* (1913)
* *Sveriges dödbok 1947-2006, (Cd-Rom), Sveriges Släktforskarförbund*

## Kirjallisuutta
* 

## Aiheesta muualla
* ''Leva farligt i Afrika''
* Libris
Belgian parlamenttivaalit 2010

**Belgian parlamenttivaalit** järjestettiin ennenaikaisesti 13. kesäkuuta 2010.

Belgian edelliset hallitukset olivat olleet epävakaita, pääasiassa flaamien ja valloonien välisisten kieliriitojen takia. Niihin hajosi myös Yves Letermen toinen hallitus vain viiden kuukauden jälkeen. Separatististen Nieuw-Vlaamse Alliantie ja Vlaams Belang -puolueiden, jotka ajavat hollanninkielisen Flanderin itsenäisyyttä Belgiasta, kannatus on noussut.

Vaaleja seurasi puolitoista vuotta pitkät hallitusneuvottelut. Hallituskriisi ratkesi 5. joulukuuta 2011, kun Elio Di Rupo kokosi kuuden puolueen hallituksen.

## Tulokset

#### Edustajainhuone

## Lähteet
Karl Wilkman

**Karl Wilkman** -nimisiä henkilöitä ovat olleet:

* Karl Wilkman (1844–1914), suomalainen rakennusmestari, tiilitehtailija ja laestadiolainen saarnaaja
* Karl Fredrik Wilkman, Karl Fredrik Wilkama (1876–1947), suomalainen jalkaväenkenraali, Suomen sotaväen päällikkö 1919–1924, edellisen poika.
Kelvin (joki)

**Kelvin** on 35 kilometriä pitkä joki Skotlannissa Yhdistyneessä kuningaskunnassa. Se on  Clyden jälkeen Glasgow'n kaupungin toiseksi merkittävin joki. Kelvin saa alkunsa Dullaturin suolta Kilsythin itäpuolelta ja laskee Clydeen Glasgow'n Yorkhill Basinissa.

Joen varrella on ollut paperitehtaita, kemiantehtaita ja väriainetehtaita joiden jätevedet saastuttivat joen pahasti 1900-luvun alkupuolella, niin että siitä kuoli kaikki elämä. Tehtaat lakkautettiin 1950- ja 1960-luvulla, ja vuosikymmenten mittaa joki on puhdistunut, kalat ovat palanneet ja jokivarren metsissä pesii lintuja.
 
## Lähteet

## Aiheesta muualla
Varareservi

**Varareservi** tarkoittaa Suomessa niitä asevelvollisia, jotka eivät ole vakinaisessa palveluksessa eivätkä kuulu reserviin. Varareservin entinen nimi on **[[nostoväki]]**. 
Varareservi jaetaan kolmeen ryhmään:

*I luokka, miehistö 50–60 ikävuoteen
*II luokka, kutsunnoissa rauhanaikaisesta varusmiespalveluksesta ja reservistä toimivaltaisen lääkärin päätöksellä rauhan aikana vapautetut eli C- ja T-miehet tai naiset.
*III luokka, kutsuntaikäiset, jotka eivät ole vielä astuneet varusmiespalvelukseen tai E-luokkaan määrätyt.

Palveluskelpoisuus voidaan tarkistaa uudelleen mikäli tarpeellista.

## Myös vapautetut ja aseistakieltäytyjät kuuluvat varareserviin
Kaikki 18–60-vuotiaat suomalaismiehet ovat asevelvollisia ja kuuluvat vähintään varareserviin, nekin jotka ovat suorittaneet vankeusrangaistuksen asevelvollisuudesta kokonaan kieltäytymisen vuoksi (totaalikieltäytyminen). Poikkeuksena ovat siviilipalvelusvelvolliset, jotka kuuluvat vähintään *lisävarantoon*, joka on siviilipalveluksen vastine varareserville.  Viimeksi mainitutkin ryhmät voidaan liikekannallepanon tullen määrätä valmiuslaissa esitettyyn työhön. Jos kyseessä on *yleinen* liikekannallepano, varareservikin voidaan määrätä palvelukseen, joskin yli 50-vuotiaat vain eduskunnan suostumuksella. Helsingin Uutisten mukaan siviilipalveluksen suorittaneita ei määrättäisi aseellisiin tehtäviin kriisiaikanakaan.

Kriisin aikana reservistä vapautetut ovat todennäköisesti siviilin työvelvollisia omassa siviilityössään tai työ- ja elinkeinoviranomaiset osoittavat heidät muuhun sopivaan tehtävään valmius- ja puolustustilalakien mukaisesti, terveydentilasta riippuen, sillä palveluskelpoisuuden palauttaminen jo rauhan aikana on melko harvinaista.

## 200&nbsp;000 hengen varareservi
Vuonna 2015 reserviin kuului 900&nbsp;000 henkeä ja varareserviin 200&nbsp;000 henkeä. Normaali Suomen sodanajan armeijan henkilömäärä laskettiin 230&nbsp;000 henkeen aiemman 350&nbsp;000 hengen sijaan.

## Lähteet
Erik Reichenberg

**Erik Edvard Hugo Reichenberg** (6. tammikuuta 1892 Tukholma – 9. maaliskuuta 1980 Västerås) oli ruotsalainen sotilas ja voimistelutirehtööri. 

Reichenberg kuului Ruotsissa Taalainmaan rykmenttiin. Hän toimi Suomen vapaustaistelun aikana Svenska brigadenin konekiväärikomppanian päällikkönä. Tampereen valtauksen jälkeen hän oli komentajana rautatieasemassa sijaitsevilla punaisille vangeille. 

Tämän jälkeen hän osallistui ensimmäiseen maailmansotaan Saksan puolella ja ansaitsi siellä 2. luokan rautaristin. 

Toisen maailmansodan aikana hän vartioi norjalaisia pakolaisia Ruotsissa.
 
## Lähteet
* Hülphers, Walter, *Med Svenska brigaden*. (1918)
* Wickström, Nils V, *Som officer med Svenska brigaden i Finland*. (1919)
* Ylikangas, Heikki, *Vägen till Tammerfors*. (1995)
Erik Grafström

**Erik Frans Michaël Grafström** (26. huhtikuuta 1872 Tukholma – 18. heinäkuuta 1952 Falun) oli ruotsalainen eversti, joka osallistui vapaaehtoisena Suomen sisällissotaan vuonna 1918 ja toimi eri tehtävissä valkoisessa armeijassa. Hän oli 1930-luvulla mukana äärioikeistolaisten järjestöjen toiminnassa.

## Sotilasura
Erik Grafströmin isä oli Ruotsin ylihovisaarnaaja Frithiof Grafström. Hän aloitti sotilasuransa liittymällä vapaaehtoisena Upplannin rykmenttiin vuonna 1889 ja sai aliluutnantin arvon Jönköpingin rykmentissä vuonna 1892. Hän kävi Ruotsin sotakorkeakoulun 1896–1898 ja palveli Ruotsin yleisesikunnassa 1906–1908, minä aikana hän sai ylennyksen kapteeniksi. Vuonna 1909 Grafström toimi rajakomissaarina, kun Ruotsin ja itsenäistyneen Norjan rajaa merkittiin maastoon Jämtlannissa ja Härjedalenissa. Hän hankki vuonna 1911 lisäkoulutusta Itävalta-Unkarin armeijassa ja palveli vuodesta 1915 majurina Norrbottenin rykmentissä. Toukokuussa 1917 hän komensi pataljoonaa, joka kävi kukistamassa Seittenkaareen saarella puhjenneen aseellisen kapinan.

Suomen sisällissodan puhjettua Grafström liittyi vapaaehtoisena Suomen valkoiseen armeijaan, johon hänet otettiin everstinä. Hänestä tehtiin eversti Karl Wilkmanin komentaman Jämsän ryhmän esikuntapäällikkö. Tampereen valtauksen yhteydessä Wilkman siirrettiin toisaalle ja Grafström sai komentaa tämän joukoista erotettua noin 2&nbsp;000 miehen ryhmää, joka hyökkäsi Tampereen keskustaan etelästä. Yhdessä saksalaisen Eduard Ausfeldin kanssa Grafström saneli antautumisehdot Tampereen punaisille, ja hänestä tehtiin tämän jälkeen kaupungin sotilaskomendantti. Sodan lopussa hän toimi vielä Martin Wetzerin komentaman valkoisten Länsiarmeijan esikuntapäällikkönä.

Grafström palasi Ruotsin armeijaan majurina heinäkuussa 1918. Hänet ylennettiin everstiluutnantiksi 1919 ja everstiksi 1924. Hän komensi rykmenttiä Norrbottenissa 1924–1928 ja Kronobergissä 1928–1932. Grafström kutsuttiin uudelleen palvelukseen toisen maailmansodan puhjettua, ja hän toimi vuosina 1939–1942 peräjälkeen Ystadin, Älmhultin ja Kalmarin maanpuolustusalueiden päällikkönä.

## Muu toiminta
Grafström osallistui 1930-luvulla äärioikeistolaiseen politiikkaan. Hän perusti eteläisessä Ruotsissa toimineet vapaajoukot, jotka ilmiantoivat epäilyttävinä pidettyjä vasemmistolaisia viranomaisille ja työnantajille. Grafström toimi aktiivina myös Nationella Arbetsförbundet -nimisessä kansallissosialistisessa järjestössä, joka yhdistyi 1934 Sveriges Nationella Förbundin kanssa. Kesäkuussa 1933 hän oli mukana konferenssissa, johon osallistuivat äärioikeistolaiset järjestöt Nationalsocialistiska Förbundet, Riksförbundet Det nya Sverige, Kyrkliga Folkpartiet ja Marsklubben.

Grafströmin kunniaksi on sepitetty pari musiikkiteosta, *Överste E Grafström* (1926) ja *Svensk militärmarsch* (*Marche militaire suedoise*).

## Lähteet
Nostoväki

**Nostoväki** on historiallinen termi ja tarkoittaa sitä asevoimaa, joka viimekädessä kutsuttiin aseisiin oman maan ja kotiseudun puolustukseksi.

Nostoväki määrättiin Preussissa samalla asetuksella kuin maanpuolustus (1813), ja se oli käytössä koko Saksan valtakunnassa. Ranskassa nostoväkeä on vastannut territoriaaliarmeijan reservi. Itävallassa nostoväki oli jo 1500-luvulta; Venäjällä nostoväki oli osa maanpuolustusta (*opoltsenie*). Norjassa kaikki sotakuntoiset miehet, jotka eivät palvelleet sotaväessä, kuuluivat 18–50 ikävuosina nostoväkeen, Ruotsissa nostoväkeen (*lantvärn*) kuuluivat kaikki asevelvollisuutensa suorittaneet ikävuosina 33–40. 

## Katso myös
* Varareservi

## Lähteet
Konalan ala-aste

**Konalan ala-aste** on peruskoulu, jonka päätilat ovat sijainneet Helsingin Konalassa Riihipellonkujalla. Koulu on peruskorjattavana vuosina 2019–2020, jolloin opetusta annetaan väistötiloissa Hilatiellä.

## Historia
Riihipellonkuja 2:n koulurakennus vihittiin käyttöön keväällä 1981, ja Hilatie 1:n koulurakennus vihittiin käyttöön 20.9.1990.  Hilatien koulu suljettiin 24. huhtikuuta 2012 kosteus- ja homevaurioiden vuoksi. Rakennus purettiin keväällä 2019. Hilatielle rakennettiin uudet väistötilat, joissa alakoulu ja päiväkoti toimi esimerkiksi vuonna 2020. Koulun peruskorjaus valmistui vuonna 2021, mutta 1. ja 2. luokka jäivät vielä väistötiloihin.Tämä rakennus eli Riihipellontien koulurakennus on peruskorjattu vuonna 2021

Konalan ala-asteen ensimmäinen rehtori oli Anita Seppälä. Nykyinen rehtori on Antti Mönki.

## Lähteet

## Aiheesta muualla
*Konalan ala-asteen kotisivut 
*Konalan ala-asteesta kaupunginosat.netissä.
Nagware

**Nagware**, **begware**, **annoyware** ja **nagscreen** (suom. muistuttelijaohjelma) tarkoittavat maksullista ohjelmaa, josta on saatavilla ilmainen kokeiluversio, joka muistuttaa jatkuvasti maksullisesta rekisteröinnistä. Nagware on sharewaren alatyyppi. Muistutteleminen tapahtuu yleensä näyttämällä käyttäjälle muistutusikkuna ohjelman käynnistyessä tai tietyin väliajoin ohjelmaa käytettäessä. Muistutusikkunat voivat usein ilmestyä häiritsevään paikkaan näyttöä. Jotkut ohjelmat pitävät ikkunaa auki tietyn ajan, niin että käyttäjä joutuu odottamaan.

Muistutusten tavoite on yleensä saada käyttäjä ärsyyntymään ja ostamaan maksullinen versio tai tekemään maksullinen rekisteröinti päästäkseen niistä eroon. Toisaalta ärsyyntynyt käyttäjä saattaa vaihtaa myös kilpailevaan ohjelmistoon.

## Katso myös
*Shareware
*Freeware
*Abandonware
*Crippleware

## Lähteet
* The Internet and the Aspiring Games Programmer
Mounir Zeghdoud

**Mounir Zeghdoud** (s. 18. marraskuuta 1970 Constantine) on algerialainen entinen jalkapalloilija. Puolustajana pelannut Zeghdoud edusti Algerian maajoukkuetta vuosien 1998, 2000 ja 2002 Afrikan kisoissa. Hän vietti koko uransa Algeriassa, jossa Zeghdoud voitti muun muassa Algerian mestaruuden, sekä Algerian cupin.

## Lähteet
* national-football-teams
Ufan laakio

**Ufan laakio** () on ylänkö Ufajoen valuma-alueella Baškortostanissa sekä osittain Permin aluepiirissä ja Sverdlovskin alueella. Lännessä se yhtyy Itä-Euroopan tasankoon. Laakio on muodostunut kalkkikivestä, kipsistä ja muista sedimenttilajeista. Alueella on paljon karstimuodostumia.

## Lähteet
Zvezda (Perm)

**Zvezda** (, ”Tähti”) on Venäjällä Permin aluepiirin pääkaupungissa Permissä ilmestyvä alueellinen sanomalehti.

Lehti on perustettu marraskuussa 1917. Aluksi se ilmestyi nimellä *Proletarskoje znamja* (”Proletariaatin lippu”). Kesäkuussa 1918 se sai nimen *Zvezda* Venäjän sosiaalidemokraattisen työväenpuolueen ensimmäisen laillisen sanomalehden kunniaksi. Neuvostoaikana lehti toimi NKP:n Permin aluekomitean äänenkannattajana. Vuonna 1993 siitä tuli toimituksen julkaisema riippumaton sanomalehti.

Zvezda ilmestyy kolmesti viikossa A2-kokoisena ja 4–6-sivuisena. Päivittäinen painosmäärä on 10&nbsp;000 ja perjantaisin 35&nbsp;000 kappaletta. Päälehden lisäksi toimitus julkaisee useita liitteitä sekä viikoittaista talouslehteä *Kapital-weekly*.

## Lähteet

## Aiheesta muualla
* Zvezda-lehden sivusto
Kisällilaulu

**Kisällilaulu** on päivänpolitiikkaan ja ajankohtaisiin uutistapahtumiin humoristisesti kantaa ottava kansanomainen pilkkalaulu. Kisällilaulujen suosio oli Suomessa suurimmillaan 1950-luvulla ja 1960-luvun alkupuolella.

Työväenliikkeen pienehköt yhteislaulua harrastaneet ryhmät esittivät kisällilauluja työväen- ja ammattiyhdistysliikkeen iltamissa sekä vaali- ja muissa tilaisuuksissa 1920-luvulta lähtien Ruotsista saatujen esikuvien mukaan. Kisälliryhmissä oli tavallisimmin 4−7 esiintyjää ja yksi ryhmän jäsen säesti laulut yleensä kitaralla tai harmonikalla. Työväenliikkeen kummallakin lohkolla − sosialidemokraattisella ja kommunistisella − kehittyi oma kisällilauluperinteensä; jälkimmäinen otti runsaasti vaikutteita Neuvostoliitosta. Kukin lauluryhmä pyrki sepittämään esittämiensä laulujen sanat itse, mutta joitakin tekstejä tilattiin muilta sanoittajilta. Muiden muassa Reino Helismaa kirjoitti ohjelmanumeroita useille kisälliryhmille. Sävelminä käytettiin tuttuja kansanlauluja ja iskelmiä. Kisällilauluihin kuuluivat erottamattomana osana laulajien tarkoin suunnitellut liikkeet ja eleet esityksen aikana.  Laulut ja niihin kuulunut liikehdintä harjoiteltiin huolellisesti ennen niiden esittämistä ja uusia lauluja tehtiin aina, kun Suomessa tai maailmalla tapahtui jotakin merkittävää. Taitavasti laaditut ja esitetyt kisällilaulut olivat työväen iltamien vetonauloja ja vaikuttivat yleisöön tehokkaammin kuin palopuheet. Koska kisällilaulut olivat tiiviisti sidoksissa ilmestymisaikansa tapahtumiin, useimmat niistä ovat jääneet unohduksiin. 

Kisällilauluja esittäneitä, 1950- ja 1960-luvuilla toimineita lauluryhmiä olivat mm. taustaltaan kansandemokraattinen *Hiilipojat* sekä sosialidemokraattiset *Kulosaaren Kisällittäret*, *Tapanilan Kisällit* ja *Valkeakosken Masit*. Viimeksi mainitun ryhmän tunnetuin laulu lienee ollut Reino Helismaan erään kansanlaulun sävelmään kirjoittama *Vihtori Torolainen*. Sen aiheena oli V. J. Sukselaisen syrjäyttäminen Maalaisliiton puheenjohtajan paikalta ja Johannes Virolaisen valinta hänen seuraajakseen vuonna 1964.  Kisälliryhmien määrä oli suurimmillaan 1950-luvun alussa, jolloin niitä oli toiminnassa liki 700. Puolet lauluryhmistä toimi sosialidemokraattien ja toinen puoli kommunistien keskuudessa. 

Kisällilaulut syrjäytyivät nousevan vasemmistoradikalismin myötä syntyneiden protestilaulujen tieltä 1960-luvun puolivälin aikoihin. Samoihin vuosiin ajoittui myös iltamakulttuurin hiipuminen television yleistymisen myötä. Työväenmusiikkia tutkineen Pekka Gronowin mukaan kisällilaulut olivat jo 1960-luvun lopulla miltei kuollut musiikin laji useimpien lauluryhmien lopetettua esiintymisensä.

Scandia-Musiikki julkaisi sosialidemokraattien piirissä sepitettyjä kisällilauluja sisältävän LP-levyn *Kisällilauluja* vuonna 1970.

## Lähteet
* *Musiikki ja me* (toim. Tapani Arvola, Gudrun Kämäräinen ja Brita Tapio). Helsinki: Musiikki Fazer, 1980. .
* *Reino Helismaa − Jätkäpoika ja runoilija* (toim. Jukka Pennanen ja Kyösti Mutkala). Porvoo: WSOY, 1994. .
### Viitteet

## Aiheesta muualla
*
Moussa Saïb

**Moussa Saïb** (s. 5. maaliskuuta 1969 Théniet El Haâd) on algerialainen jalkapallovalmentaja ja entinen jalkapalloilija.

## Pelaajaura
Keskikentällä pelannut Saïb edusti Algerian maajoukkuetta vuosien 1998 ja 2000 Afrikan kisoissa. Hän pelasi uransa aikana useissa eurooppalaisissa seuroissa, kuten Auxerressa, Valenciassa, Tottenhamissa ja Monacossa.

Saïb palkittiin Algerian Kultaisella pallolla vuonna 2004. 

## Valmennusura
Pelaajauransa jälkeen Saïb on toiminut valmentajana. Hän valmensi menestyksekkäästi JS Kabylieta, jonka hän johdatti Algerian mestariksi vuonna 2008.

## Lähteet
* national-football-teams
Kelvin (täsmennyssivu)

**Kelvin** voi tarkoittaa seuraavia:

* lordi Kelvin (alk. *William Thomson*, 1824-1907), brittiläinen fyysikko, matemaatikko ja insinööri 
* kelvin, lämpötilan yksikkö SI-järjestelmässä
* Kelvin, joki Skotlannissa
* Kelvin, Kelvin Mateus de Oliveira (s. 1993), brasilialainen jalkapalloilija
* 8003 Kelvin, päävyöhykkeen asteroidi
* HMS Kelvin, Britannian kuninkaallisen laivaston troolari, oli käytössä 1914–1918
* HMS Kelvin (F37), Britannian kuninkaallisen laivaston K-luokan hävittäjä, oli käytössä 1939–1947.
Cory Monteith

**Cory Allan Michael Monteith** (11. toukokuuta 1982 Calgary, Alberta, Kanada – 13. heinäkuuta 2013 Vancouver, Brittiläinen Kolumbia, Kanada) oli kanadalainen näyttelijä ja laulaja, joka tunnettiin parhaiten Finn Hudsonin roolista Foxin televisiosarjassa *[[Glee]]*. Hän näytteli lisäksi elokuvassa *[[Monte Carlo (elokuva)|Monte Carlo]]* vuonna 2011.

Monteith seurusteli Glee-vastanäyttelijänsä Lea Michelen kanssa. Michele näyttelee sarjassa Monteithin roolihahmon Finn Hudsonin tyttöystävää Rachel Berryä.

Monteith löydettiin kuolleena hotellihuoneestaan Vancouverissa lauantaina 13. heinäkuuta 2013. Kuolinsyyksi todettiin alkoholin ja heroiinin yhdistelmän yliannostus. Tapauksessa ei viranomaisten mukaan ollut viitteitä itsemurhasta, ja kuolema todettiin onnettomuudeksi.

Monteithin tiedetään taistelleen vakavaa päihderiippuvuutta vastaan yli vuosikymmenen. Hän oli ollut avoin asiasta ja kertonut käyttäneensä päihteitä 13-vuotiaasta asti, ja hän joutui vieroitukseen ensimmäisen kerran jo 19-vuotiaana. Vähän ennen kuolemaansa Monteith oli kuitenkin vaikuttanut hyväkuntoiselta ja hakeutunut vapaaehtoisesti vieroitukseen saadakseen elämänsä takaisin raiteilleen.

## Filmografia

## Lähteet

## Aiheesta muualla

*
Trimerisaatio

Kemiassa **trimerisaatio** tarkoittaa kemiallista reaktiota, jossa kolme samanlaista molekyyliä yhdistyy **[[trimeeri]]ksi**. Kemiallisia yhdisteitä, jotka helposti muodostavat trimereitä, ovat alifaattiset isosyanaatti-ryhmän sisältävät yhdisteet varhaisessa polymerointi-prosessissa. 

## Esimerkkejä
### Metyyli-isosyanaatti
Katalyytin kanssa metyyli-isosyanaatti muodostaa trimeerin *"Trimetyyli-isosyanouraatti"*.

Esimerkiksi rauta voi toimia katalyyttinä. Koska trimeerin muodostuminen on eksotermistä (298 kaloria /MIC-gramma), reaktio voi johtaa nopeasti MIC:n voimakkaaseen kiehumiseen. Tämän vuoksi MIC:iä ei voi säilyttää teräsastioissa.

### Asetyleeni
Asetyleenin trimerisaatio bentseeniksi:

## Katso myös

* Asetoniperoksidi, *trimeerisenä* tai dimeerisenä esiintyvä räjähdysaine
* Monomeeri
* Oligomeeri
* Polymeeri
Luettelo Suomen merialueen suurimmista saarista

Tämä on luettelo Suomen merialueiden sadasta suurimmasta saaresta.

## Katso myös

* Luettelo Suomen sisävesien suurimmista saarista

## Lähteet
* Suomen Kuvalehden erikoisnumero 24B/1987, Näe ja koe Suomi, Tunne järvet, saaret ja joet, s. 64-65, ISSN 0039-0052
### Viitteet
Riippuvat ja riippumattomat muuttujat

Termejä **riippuva** ja **riippumaton muuttuja** käytetään hieman eri tavoin matematiikassa, tilastotieteessä ja kokeellisessa psykologiassa.

## Matematiikassa
Matematiikassa voidaan esimerkiksi määritellä muuttuja *y* muuttujan *x* funktiona kaavalla y=x^2. Tällöin muuttuja *x* on *riippumaton* (sille voidaan antaa erilaisia arvoja) ja muuttuja *y* on *riippuva* (sen arvo määräytyy *x*:n arvon perusteella). 

Usein riippuu sopimuksesta tai katsantokannasta, mitkä muuttujat ovat riippuvia ja mitkä riippumattomia. Esimerkiksi kaavan y=x-100 (tai y-x+100=0 tai x=y+100) voidaan sanoa määrittävän (riippuvan) muuttujan *y* (riippumattoman) muuttujan *x* funktiona, mutta asian voidaan myös sanoa olevan päinvastoin.

## Tilastotieteessä

Tilastotieteessä ja kokeellisissa ja havainnollisissa tieteissä näitä termejä käytetään aavistuksen eri tavalla kuin matematiikassa. 

Niissä usein selitetään yhden muuttujan vaihteluita toisten muuttujien vaihtelun avulla, esimerkiksi havainnoidaan, miten pitkälti kunkin suomalaisen paino selittyy hänen pituudellaan (tai pituudellaan ja sukupuolellaan). Tuloksena voi olla esimerkiksi malli: y=x-90 + v, missä *y* on henkilön paino kiloina, *x* on pituus sentteinä ja v kuvaa muiden tekijöiden vaikutusta. Muuttujaa *v* voi siis pitää joko satunnaistekijänä tai sitten muiden tekijöiden yhteisvaikutuksena. On olemassa monia menetelmiä, joilla voidaan löytää eri muuttujien välisiä yhteyksiä.

Tuossa esimerkissä *y* on riippuva eli selitettävä muuttuja ja *x* on riippumaton eli selittävä muuttuja. Yhtä hyvin voitaisiin tutkia sitä, miten pituus selittyy painolla, jolloin roolit olisivat päinvastoin.

Riippuva muuttuja, **selitettävä muuttuja**, **tulosmuuttuja** ja **vastemuuttuja** (sekä selitetty, mitattu, havaittu ja kokeellinen muuttuja) voivat olla toistensa synonyymejä, samoin riippumaton muuttuja, **selittävä muuttuja**, **ennustemuuttuja**, **selittäjä** (sekä ennustava muuttuja ja kontrolloitu muuttuja) voivat olla toistensa synonyymejä.

## Psykologiassa
Kokeellisessa psykologiassa riippuva muuttuja on se asia, jota tutkija tutkii. Tämä voi olla vaikkapa havainnon tarkkuus, tarkkaavaisuuden suuntaaminen tai muistin toiminta. Riippumaton muuttuja on se, jota tutkija säätelee. Tämä voi olla esimerkiksi kuvion väri, kirjaimen näkyvyys tai muistitehtävän vaikeus.
Panda seikkailee

**Panda seikkailee** () on palkittu japanilainen lastenelokuva vuodelta 1973. Elokuva dubattiin suomeksi Film & Cartoon Finland Oy:ssä vuonna 1997.

## Juoni

Karhujen valtakunnassa syntyy pieni pandakarhu, jonka on määrä tulla kuninkaaksi äitinsä jälkeen. Pandan on opittava kokeita. Viimeisenä hän yrittää kiivetä vesiputousta pitkin, mutta epäonnistuu. Koska hän ei selviä kokeesta, hänen on lähdettävä maailmalle oppimaan uusia asioita ja kasvamaan aikuiseksi. Panda siepataan sirkukseen, jossa hän tapaa kauniin pandatytön. Sirkusteltta syttyy palamaan, mutta eläimet pääsevät pois. Pandan äidin pois vallasta heittää yrittää Iso Paha Karhu. Panda ehtii uusien ystävien kanssa ajoissa pelastamaan Karhukuningattaren, Pandan äidin. Panda taistelee Pahaa Karhua vastaan ja lopulta pudottaa Karhun alas vesiputoukselta.

## Pääosissa
* Yoshiko Ohta – Ronron
* Eiko Masuyama – Tonchi
* Keiko Yamamoto – Queen
* Michiko Hirai – Fifi
* Michiko Nomura – Pinchi
* Ichirô Nagai – Tiger
* Jouji Yanami – Senior
* Kousei Tomita – Demon
* Masako Nozawa – Jumbo

## Suomenkieliset äänet
* Kari Tamminen
* Anna-Mila Uusikivi
* Mari Vesala
* Irina Pulkka
* Roni Kantola
* Jami Kantola
* Pepe Laaksonen
* Jape Kantola
Suomenkielinen toteutus: Film & Cartoon Finland Oy

## Aiheesta muualla
* Panda no Daiboken (movie) animenewsnetwork.com
Dragan Mrđa

**Dragan Mrđa** (; s. 23. tammikuuta 1984 Vršac, Jugoslavia) on serbialainen jalkapalloilija. Hän edustaa sveitsiläistä Sionia ja on pelipaikaltaan hyökkääjä.

## Ura
Mrđa pelasi vuodet 2001–2005 kasvattajaseurassaan Crvena Zvezdassa, joista kaudet 2003–2004 ja 2004–2005 lainalla Jedinstvo Ubissa. Vuonna 2005 hän siirtyi belgialaisseura Lierseen. Tammikuussa 2006 Mrđa siirtyi loppukauden kestävällä lainasopimuksella Zulte Waregemiin.

Vuonna 2008 hän teki sopimuksen Vojvodinan kanssa, johon hän siirtyi venäläisestä Himkistä. Heti tulostaan lähtien hän kuului avauskokoonpanoon ja nousi hieman myöhemmin myös joukkueen kapteeniksi.

### Maajoukkue
Mrđa sai ensimmäiset kutsunsa Serbian maajoukkueeseen vuonna 2008 ystävyysotteluihin Bulgariaa ja Itävaltaa vastaan. Mrđa teki ensimmäiset kaksi maaliaan maajoukkueessa 7. huhtikuuta 2010 pelatussa ystävyysottelussa Japania vastaan.

## Lähteet

## Aiheesta muualla
* Esittely Reprezentacija.rs-sivustolla
Feldman

**Feldman** voi viitata seuraaviin henkilöihin:

* Andrea Feldman (1948–1972), näyttelijä
* Barbara Monk Feldman (s. 1953), kanadalainen säveltäjä
* Charles K. Feldman (1904–1968), elokuvatuottaja
* Corey Feldman (s. 1971), näyttelijä
* Deborah Feldman (s. 1986), amerikanjuutalainen kirjailija
* Eric Drew Feldman, muusikko
* Harvey Feldman (1931–2009), diplomaatti
* Krystyna Feldman (1916–2007), näyttelijä
* Mark Feldman (s. 1955), jazzviulisti
* Marty Feldman (1934–1982), näyttelijä
* Michael Feldman, *Michael Brandon* (s. 1945), yhdysvaltalais-brittiläinen näyttelijä
* Michael Feldman (s. 1949), radiopersoonallisuus
* Morton Feldman (1926–1987), säveltäjä
* Scott Feldman (s. 1983), baseballpelaaja
* Tamara Feldman (s. 1980), näyttelijä
* Tibor Feldman (s. 1947), näyttelijä
* Victor Feldman (1934–1987), jazzmuusikko
Viidakkoviikarit

**Viidakkoviikarit** (*Jungle Cubs*) on Disneyn lastenpiirrossarja. Sarja perustuu Disneyn *[[Viidakkokirja (vuoden 1967 elokuva)|Viidakkokirjaan]]*. Tässä sarjassa Baloo, Bagheera, Louie ja Shere Khan näyttävät, että osasivat pitää hauskaa myös ennen kuin tapasivat Mowglin. Sarjassa hahmot ovat pentuja. Suomeksi sarjaa on käännetty ensimmäiset kolme jaksoa. Sarjan tunnuslaulun esittää Kai Lind.

## Suomenkieliset ääninäyttelijät

## Aiheesta muualla
*
Köydenveto kesäolympialaisissa 1900

**[[Kesäolympialaiset 1900|Vuoden 1900 kesäolympialaisten]] [[köydenveto]]** järjestettiin 16. heinäkuuta 1900 Pariisissa. Tämä oli ensimmäinen kerta kun köydenveto oli mukana olympialaisten ohjelmassa. Laji oli ainoastaan miehille. Joukkueita oli kaksi; Ranskan joukkue ja sekajoukkue, jossa oli mukana tanskalaisia ja ruotsalaisia urheilijoita. Yhdysvaltain joukkueen piti myös osallistua, mutta se perui osallistumisensa aikatauluriitojen vuoksi. Voittajajoukkueen piti voittaa kaksi ottelua kolmesta. Sekajoukkue voitti kaksi ensimmäistä ottelua voittaen samalla kultaa köydenvedosta.

## Mitalistit

## Lähteet